**Ministru kabineta noteikumu projekta „Grozījumi Ministru kabineta 2015.gada 3.februāra noteikumos Nr.59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2015.gada 3.februāra noteikumos Nr.59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2015. gada 3. februāra noteikumi Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” (turpmāk – MK noteikumi Nr. 59) nosaka kārtību, kādā piešķir valsts un Eiropas Savienības atbalstu, kā arī atbalsta piešķiršanas kritērijus un atbalsta apmēru 2016. gadam.Tā kā MK noteikumu Nr. 59 2.punktā ir norādītas atsauces uz spēkā neesošiem Ministru kabineta noteikumiem, noteikumu projekta 1.punktā tiek precizēta atsauce uz spēkā esošiem normatīvajiem aktiem, kas paredz investīciju projektu īstenošanu.Lai nodrošinātu atbalstu arī 2017. gadā, noteikumu projekta 2.punktā precizēts atbalsta pasākuma īstenošanas periods.2016.gadā beidzās Zemkopības ministrijas un kādreizējās “Latvijas Hipotēku un zemes bankas” savstarpējais līgums par Lauksaimniecības ilgtermiņa investīciju kreditēšanas programmu. Minētā programma vairs netiek īstenota par īpašām fiksētām aizdevumu likmēm, un ir izbeigta tās likmju pieauguma iespējamā starpības subsidēšana no Zemkopības ministrijas ikgadējiem resursiem – valsts atbalsta līdzekļiem lauksaimniecībai. Tas nozīmē, ka vairs nepastāv dubultās subsidēšanas iespēja. Tā kā lauksaimniekiem šie aizdevumi kļūst līdzīgi klasiskiem aizdevumiem, ar noteikumu projekta 4.punktu tiek noņemts ierobežojums par pretendēšanu uz MK noteikumu Nr.59 atbalstu finansējumu.Eiropas Savienības dalībvalstīs ir atšķirīga pieeja dzīvnieku ierakstīšanai ciltsgrāmatā. Ir valstis, kas dzīvniekus ciltsgrāmatā ieraksta bez produktivitātes rādītājiem – kā jaundzīvniekus ar zināmu ģenētisko kvalitāti. Latvijā ciltsgrāmatā ieraksta tikai tos dzīvniekus, kas ir sasnieguši produktivitātes rādītājus, tas ir, sieviešu kārtas dzīvniekus pēc atnešanās. Lai varētu saņemt atbalstu par ārvalstīs iegādātām grūsnām telēm, ir nepieciešams šķirnes organizācijas apliecinājums, ka dzīvnieks atbilst ierakstīšanai ciltsgrāmatā. Noteikumu projekta 5.punkts precizē MK noteikumu Nr.59 18.12. apakšpunktu, lai minētā norma būtu nepārprotama.Tās lauksaimniecības pakalpojumu kooperatīvās sabiedrības, kas saņēmušas aizdevumus Lauksaimniecības ilgtermiņa investīciju kreditēšanas programmā, pašlaik nevar pretendēt uz atbalsta saņemšanu saskaņā ar MK noteikumu Nr.59 nosacījumiem. Lai nodrošinātu fiksētu ilgtermiņa aizdevuma likmi, šiem aizdevumiem jau ir ieplānota subsidēšana, tāpēc netiek paredzēta dubultas subsidēšanas iespēja.2016. gadā beidzās Zemkopības ministrijas un kādreizējās “Latvijas Hipotēku un zemes bankas” savstarpējais līgums par Lauksaimniecības ilgtermiņa investīciju kreditēšanas programmu. Minētā programma vairs netiek īstenota par īpašām fiksētām aizdevumu likmēm, un ir izbeigta tās likmju pieauguma iespējamā starpības subsidēšana no Zemkopības ministrijas ikgadējiem valsts atbalsta līdzekļiem lauksaimniecībai resursiem. Tas nozīmē, ka vairs nepastāv dubultās subsidēšanas iespēja. Tā kā lauksaimniecības pakalpojumu kooperatīvajām sabiedrībām šie aizdevumi kļūst līdzīgi klasiskiem aizdevumiem, ar noteikumu projekta 6.punktu tiek noņemts ierobežojums par pretendēšanu uz atbalstu MK noteikumos Nr.59 paredzētajam finansējumam.Noteikumu projekta 7.punktā tiek precizēts termins, ievērojot Būvniecības likumā lietoto terminoloģiju.MK noteikumu Nr.59 43.3. apakšpunkta redakcijā noteikts, ka tiek atbalstīta biroja tehnikas un aprīkojuma iegāde. Minētā apakšpunkta redakcija nav pietiekami skaidra , proti, vai šajā kategorijā ietilpst arī laboratorijas tehnikas un aprīkojuma iegāde vai tikai un vienīgi klasiskā biroja tehnika. Noteikumu projekta 8.punktā tiek precizēts atbalstāmo pozīciju saraksts, tajā ietverot arī laboratoriskās tehnikas un aprīkojuma iegādi.2016. gadā tika aizsākti pieci jauni pētījumi. Savukārt 2017. gadā tiek plānota trīs jaunu pētījumu uzsākšana. Noteikumu projekta 9. punkts precizē MK noteikumu Nr.59 44.1. apakšpunktā minētos turpināmos pētījumu projektus, kā arī 44.2. apakšpunktā – no jauna uzsākamos pētījumu projektus.Lai nodrošinātu kvalificētu dārzkopības nozares speciālistu sagatavošanu, ir nepieciešams veicināt vidējās ­ profesionālās izglītības profesijas apguves līmeni. Lai to nodrošinātu, ir vajadzīgas investīcijas materiālās bāzes uzlabošanai, lai celtu apmācības kvalitāti. Noteikumu projekta 10.punkts paredz MK noteikumu Nr.59 V sadaļas atbalsta pretendentu loka paplašināšanu, lai veicinātu investīcijas dārzkopības nozares apmācībā.Ņemot vērā plānoto noteikumu projekta apstiprināšanas datumu Ministru kabineta sēdē, MK noteikumu Nr.59 49.punktā noteiktais iesniegumu iesniegšanas termiņš – līdz kārtējā gada 15.aprīlim – nebūs izpildāms. Projekta 11.punkts paredz tehnisku precizējumu – minēto termiņu noteikt līdz 5.maijam.Atbilstoši Zemkopības ministrijas iekšējā audita ieteikumiem vairāku gadu garumā īstenotajiem pētījumiem būtu jāiesniedz ne tikai gala pārskats, bet arī starppārskats. Tad Zemkopības ministrija būtu laikus informēta par pētījuma īstenošanas gaitu un nepieciešamajām korekcijām tā sekmīgā izpildē. Projekta 12.punkts paredz MK noteikumus Nr.59 papildināt ar papildu nosacījumu, ka pētījumu veicēji sniedz arī informāciju par pētījuma izpildes gaitu (starprezultātiem), nevis tikai gala pārskatu.Noteikumu projekta 13. ,14. un 15.punktā precizēta iesnieguma otrajā daļā esošā tabula, t.i., kolonnas attiecībā uz kredīta (finanšu līzinga) līguma numura norādīšanu un provizoriski maksājamās kredītprocentu summas kārtējā atbalsta periodā.Izvērtējot 2016.gadā īstenoto pētījumu izpildes gaitu, tika konstatēta nepieciešamība precizēt noteiktos darba uzdevumus. Dažos pētījumos jāiegulda lielāks darbs esošo uzdevumu izpildei, bet citos veicamo darbu apjoms samazinās, tāpēc ir jāprecizē iepriekšējos gados uzsāktajiem pētījumiem paredzētais finansējums 2017.gadā. MK noteikumu Nr.59 7.pielikums ir jāpapildina ar trīs jauniem pētījumiem, kuru izpilde ir jāuzsāk 2017.gadā. Tiem projektiem, kuriem 2016.gadā tika atrasti izpildītāji, attiecībā uz informāciju par 2017.gadu ir jānomaina apzīmējums “\*\*” ar izvēlētā izpildītāja nosaukumu. Noteikumu projekta 16.punktā tiek precizēts lauksaimniecībā izmantojamo zinātnes pētījumu saraksts, kurā izdarītas izmaiņas pētījumu nosaukumos, darba uzdevumos, izpildītājos, un tas arī papildināts ar jauniem pētījumiem. 2017.gadā pētījumiem kopā paredzēti 929 405 *euro* salīdzinājumā ar 792 005 *euro* 2016.gadā. Minētais finansējums tiks nodrošināts no MK noteikumu Nr.59 3.4.apakšpunktā paredzētā finansējuma. Ņemot vērā plānoto grozījumu apjomu, kas pārsniedz pusi no MK noteikumu Nr.59 7.pielikuma apjoma, tas tiek izteikts jaunā redakcijā.Izpildot MK noteikumu Nr.59 10.pielikuma 4.punktā minēto kritēriju, atbalsta pretendenti paši savu institūciju mēdz pieskaitīt pie projekta īstenošanā iesaistītās institūcijas, taču mērķis papildu punktu piešķiršanai ir citu institūciju iesaiste. Noteikumu projekta 17.punktā precizēta zinātnes projekta vērtēšanas kritēriju tabula, t.i., ceturtajā kritērijā ir precizēts nosacījums, ka punkti par iesaistītajām institūcijām tiek summēti, neieskaitot pašu projekta īstenotāju. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi, zvejniecību un zvejas apstrādi un lauksaimniecības pakalpojumu kooperatīvi – kopā aptuveni 1000 valsts atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Lai sekmētu Eiropas Savienības struktūrfondu finansēto projektu īstenošanu un lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem nodrošinātu ilgtermiņa investīcijas ar atbilstošām aizdevumu likmēm, papildus ir jāparedz atbalsts kredītprocentu daļējai dzēšanai. Tādējādi tiks mazināts finansiālais slogs uzņēmumiem, kas maksā kredītprocentus par aizdevumu likmēm.Uzņēmumos lieli līdzekļi tiek novirzīti maksājumiem par aizdevumu likmēm, bet tos varētu izmantot efektīvāk, novirzot apgrozāmo līdzekļu iegādes finansēšanai, investīcijām efektivitātes palielināšanai un jaunu darbavietu radīšanai.Tādēļ ir nepieciešams atbalsts kredītprocentu daļējai dzēšanai lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem, jo tā tiktu veicināta uzņēmumu efektivitāte un nodrošināta arī turpmāka investīciju ieplūšana uzņēmumos.Atbalsts lauksaimniecībā izmantojamiem zinātnes pētījumiem un ar pētījumu un laboratorisko analīžu veikšanu saistītās materiālās bāzes pilnveidošanai nepieciešams, lai nodrošinātu efektīvāku lauksaimniecības produkcijas ražošanu – izturīgāku šķirņu selekcionēšanu, nepieciešamo barības vielu izpēti un slimību apkarošanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 10 000 000 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10 000 000 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 10 000 000 | 0 | 0 | 0 | 0 |
| 2.1. valsts pamatbudžets | 10 000 000 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 2017., 2018., 2019. un 2020. gadā plānots izmaksāt atbalstu 10 000 000 *euro* apmērā (katru gadu). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbalsts kredītprocentu daļējai dzēšanai un investīcijām materiālās bāzes pilnveidošanai 2017., 2018., 2019. un 2020.gadā 10 000 000 *euro* apmērā (katru gadu) tiks izmaksāts no Zemkopības ministrijas budžeta programmas 65.00.00. „Eiropas Lauksaimniecības fonda lauku attīstībai (ELFLA) projektu un pasākumu īstenošana” apakšprogrammai 65.08.00. „Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)” 2017.gadam piešķirtā finansējuma Latvijas Lauku attīstības programmas 2014.–2020.gadam pasākumā M04 – Ieguldījumi materiālajos aktīvos.Lauku attīstības programmas 2014.–2020.gadam (turpmāk – LAP) kopējais pieejamais finansējums netiks pārsniegts, jo ir atbrīvojušies finanšu līdzekļi pasākumā M04 – “Ieguldījumi materiālajos aktīvos”, tāpēc ka neplānoti ir tikuši lauzti vairāki liela apjoma līgumi. Līdz ar to ir radusies valsts budžeta līdzekļu ekonomija, un tos iespējams novirzīt citu atbalsta pasākumu segšanai.  |

|  |
| --- |
| **VI. Sabiedrības līdzdalība un komunikācijas aktivitāte** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2017.gada 24.februārī elektroniski tika nosūtīts saskaņošanai lauksaimnieku konsultatīvās padomes dalīborganizācijām (Lauksaimnieku organizāciju sadarbības padomei, Zemnieku saeimai, Lauksaimniecības statūtsabiedrību asociācijai, Latvijas Lauksaimniecības kooperatīvu asociācijai, Latvijas Zemnieku federācijai, Lauksaimnieku apvienībai, Latvijas Jauno zemnieku klubam, Latvijas Pārtikas uzņēmumu federācijai un Latvijas Bioloģiskās lauksaimniecības asociācijai). |
| 2. | Sabiedrības līdzdalība projekta izstrādē | Noteiktajā termiņā atzinumi netika saņemti. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

*Anotācijas V un IV sadaļa – projekts šo jomu neskar.*

Zemkopības ministrs J. Dūklavs

Zemkopības ministrijas valsts sekretāre D.Lucaua

R.Zapereckis 67027301,

Ritvars.Zapereckis@zm.gov.lv